คาดวันนี้หุ้นไทยยังผันผวนเหตุกังวลการชุมนุม
นักวิเคราะห์หลักทรัพย์ บริษัทหลักทรัพย์สินเอเซีย คาดดัชนีตลาดหุ้นไทยในวันนี้ มีแนวโน้มแกว่งตัวผันผวนเหตุนักลงทุน ยังคงกังวลการชุมนุมของกลุ่มคนเสื้อแดง
18 ก.พ. 2553

นักวิเคราะห์หลักทรัพย์ บริษัทหลักทรัพย์สินเอเซีย คาดดัชนีตลาดหุ้นไทยในวันนี้ มีแนวโน้มแกว่งตัวผันผวนเหตุนักลงทุน ยังคงกังวลการชุมนุมของกลุ่มคนเสื้อแดง
นักวิเคราะห์หลักทรัพย์ บริษัทหลักทรัพย์สินเอเซีย กล่าวว่า ดัชนีตลาดหุ้นไทยในวันนี้ มีแนวโน้มแกว่งตัวผันผวน แม้จะได้รับแรงหนุนจากตลาดหุ้นสหรัฐอเมริกา และยุโรป ที่ปรับเพิ่มขึ้นติดต่อกัน 2 วัน หลังผลประกอบการของบริษัทจดทะเบียนต่างๆ ในสหรัฐอเมริกา ออกมาดีกว่าที่คาดการณ์ไว้ ขณะที่ราคาสินค้าโภคภัณฑ์ น้ำมัน และทองคำ ตลาดโลก ปรับตัวเพิ่มขึ้นเล็กน้อย แต่ภาพรวมตลาดยังคงได้รับแรงกดดันจากปัจจัยการเมืองในประเทศ 
โดยนักลงทุน ยังคงกังวลและติดตามการชุมนุมของกลุ่มคนเสื้อแดง ที่หน้าธนาคารกรุงเทพ สำนักงานใหญ่ ถนนสีลม ในวันพรุ่งนี้ ซึ่งถือเป็นการนัดชุมนุมในแหล่งธุรกิจเป็นครั้งแรก ของกลุ่มคัดค้านรัฐบาล หลังประสบความสำเร็จ ในการทวงคืนเขายายเที่ยง รวมทั้งการนัดชุมนุมในครั้งต่อไปในสัปดาห์หน้า ที่กรมสรรพกรเพื่อหวังให้ตรวจสอบการเสียภาษีของประธานองคมนตรี ซึ่งประเด็นดังกล่าว ทำให้นักลงทุนยังคงติดตามสถานการณ์อย่างใกล้ชิด ทั้งนี้ประเมินกรอบการเคลื่อนไหวของดัชนีในวันนี้ โดยมีแนวรับที่ 686-690 จุด และแนวต้าน ที่ 698-702 จุด